**ՇՆՈՐՀԱՎՈՐԱԿԱՆ ՈՒՂԵՐՁ ՈՒՍՈՒՑՉԻ ՏՈՆԻ ԱՌԹԻՎ**

Այսօր խորհրդանշական օր է աշխարհում՝ նշվում է կրթության հիմնաքար Ուսուցչի տոնը:

Սիրելի՛ մանկավարժներ, շնորհավորում եմ մասնագիտական տոնի առթիվ, մաղթում եմ բեղուն աշխատանքային տարիներ, աշխատանքային ձեռքբերումներ, առողջություն ու երջանկություն:

Դժվարին ժամանակներ ենք ապրում, և ուսուցչի դերն անչափ կարևոր է երիտասարդ սերնդի ոգին ամրապնդելու և հայրենասիրությունը բարձր նշաձողի հասցնելու առումով: Այսօր առավել ևս դուք պետք է գիտակեք ձեր կարևորությունը ճիշտ և համակողմանի կրթություն ու դաստիարակություն տանելու գործում:

Ուզում եմ հաջողություններ մաղթել ձեզ նվիրական և բարդ աշխատանքում, բայց վստահ եմ, որ յուրաքանչյուր բարդություն ի չիք է դառնում ձեր սաների ժպիտներով ու հաղթանակներով:

Խոնարհվում եմ, Ուսուցի՛չ, քո վաստակի, համբերատարության ու վեհ առաքելության առաջ, թող խաղաղության երկնակամարում թևածի քո ստեղծագործ միտքը, թող ուժեղ ու հաղթական հայրենիքում շարունակվի քո ոգեշնչումը, թող քո սաները միշտ տուն դառնան սահմանից...

Շնորհավոր Ուսուցչի տոն:

**ՀԱՄԱՅՆՔԻ ՂԵԿԱՎԱՐ ՀԱԿՈԲ ՇԱՀԳԱԼԴՅԱՆ**